ไฟแนนซ์ทูเดย์
โดย...ช.ชดา&nbsp;
1 มิ.ย. 2559

โดย...ช.ชดา  
ll หลังจากมีประสบการณ์วุ่นวายจากการสื่อสารไม่เข้าใจระหว่างประชาชนกับธนาคารพาณิชย์ เรื่องของการเปลี่ยนบัตรเอทีเอ็มจากบัตรที่เป็นแถบแม่เหล็กมาเป็นบัตรติดชิป ที่เรื่องเล็กๆ กลายเป็นเรื่องใหญ่ๆ ไป เพราะความสับสนในการสื่อสาร ตอนนี้เลยทำให้คณะทำงานของแบงก์ชาติและสมาคมธนาคารไทยมาหารือร่วมกันเพื่อจัดทำแผนประชาสัมพันธ์เรื่องการลงทะเบียน Any ID หมายเลขโทรศัพท์ และหมายเลขบัญชีเงินฝากออมทรัพย์ ที่จะเริ่มกันในวันที่ 15 ก.ค.นี้อย่างเคร่งเครียด
เรื่องนี้เป็นเรื่องที่ต้องอธิบายความว่าทำไมต้องทำ และทำเพื่ออะไร ซึ่งยากกว่าเปลี่ยนระบบบัตรเอทีเอ็มเสียอีก เพราะรายละเอียดเยอะ ในช่วงแรกกำหนดให้ประชาชนลงทะเบียนก่อน ส่วนนิติบุคคลจะเริ่มเป็นสเต็ปต่อไป
ll หลังรับตำแหน่งประธานสมาคมธนาคารไทย ปรีดี ดาวฉาย กรรมการผู้จัดการธนาคารกสิกรไทย ก็เจอการผลักดันโครงกาเนชั่นแนล อี-เพย์เมนต์ ร่วมกับกระทรวงการคลังให้สำเร็จเป็นงานแรก งานไม่ยากแต่ยุ่งพอดู
ll ธนาคารทหารไทยส่งประกันสะสมทรัพย์ “ไลฟ์ เซฟเว่อร์ 15/9” และประกันเพื่อลูก “ไลฟ์ โพรเทคชั่น 99/9” บุกแบงก์แอสชัวรันส์กับเขาบ้าง